
Martfű Város Polgármesterétől

ELŐTERJESZTÉS 

A „Martfűi Gondoskodás Háza” Nonprofit Kft. által biztosított házi segítségnyújtás állami finanszírozási rendszerbe történő befogadásához nyilatkozat kiadása
Tisztelt Képviselő-testület !

 A „Martfűi Gondoskodás Háza” Nonprofot Kft. ( székhely: 5435 Martfű, Kossuth Lajos út 18. cégszám: 16-09-010699 ) jogi képviselője kérelemmel fordult Martfű Város Önkormányzatához hogy a  Martfű Város Önkormányzata és a kft. között létrejött ellátási szerződés szerint - a „Martfűi Gondoskodás Ház” Nonprofit Kft által - ellátott házi segítségnyújtás 54 fő ellátotti létszáma tekintetében a finanszírozási rendszerbe történő befogadásához  járuljon hozzá. 
A szociális igazgatásról és szociális ellátásokról szóló 1993. évi III. törvény / Szt./ 58/A. § (1) bekezdése alapján normatív hozzájárulásra jogosult a jogerős működési engedéllyel szociális szolgáltatást nyújtó egyházi és nem állami fenntartó.

A nem állami házi segítségnyújtást végző fenntartók esetében a 2012. július 1. napjától a finanszírozási rendszerbe való befodgadás feltételéül az Szt. előírja, hogy a befogadási kérelemhez  a fenntartónak csatolni kell  az ellátási területe szerinti települési önkormányzat hozzájáruló nyilatkozatát. 

A hozzájáruló nyilatkozat formaiságát ugyan nem határozza meg a jogszabály, de a helyi önkormányzatokról szóló 1990. évi LXV. tv. rendelkezései alapján a szociális feladatok ellátásával összefüggő döntés képviselő-testületi hatáskör, tehát a fenntartónak a hozzájáruló nyilatkozatot az illetékes képviselő-testülettől kell  kérnie.
 A „Martfűi Gondoskodás Háza” Nonpofit Kft. ellátási szerződés alapján végzi a házi segítségnyújtást, melynek a finanszírozási rendszerbe történő befogadásához  a fenti jogszabály alapján szükséges a képviselő-testület  hozzájáruló nyilatkozata. 
Kérem a Tisztelt Képviselő-testületet a „Martfűi Gondoskodás Háza” Nonprofit Kft. kérelme alapján, az általa végzett házi segítségnyújtás finanszírozási rendszerbe történő  befogadása érdekében adja meg a hozzájáruló nyilatkozatát. 
Határozati javaslat:

……./ 2012. ( IV. 26.) határozat

A „Martfűi Gondoskodás Háza” Nonprofit Kft. által biztosított házi segítségnyújtás állami finanszírozási rendszerbe történő befogadásához nyilatkozat kiadása 

Martfű Város Önkormányzatának Képviselő-testülete a „Martfűi Gondoskodás Háza” Nonprofit Kft. hozzájáruló nyilatkozat iránti kérelmével kapcsolatban az alábbi döntést hozza:
A „ Martfűi Gondosodás Háza „ Nonprofit Kft. fenntartásában lévő és általa működtetett házi segítségnyújtás 54 fő ellátotti létszáma tekintetében a finanszírozási rendszerbe történő befogadásához hozzájárul. 

Erről értesülnek: 

1./ JNSZ Megyei Kormányhivatal

2./ Valamennyi képviselő helyben

3./ „Martfű Gondoskodás Háza” Nonprofit Kft. 

Martfű, 2012. április 18.

